Държавен вестник, бр. 84, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  84
5. СЗО в сътрудничество с компетентните 
междуправителствени организации и меж­
дународни органи разработва и публикува 
насоките за сертифициране на летища и прис­
танища съгласно настоящия член. СЗО също 
така публикува списък на сертифицираните 
летища и пристанища.
Член 21. Сухопътни гранични пунктове 
1. Когато това е оправдано по причини, 
свързани с общественото здраве, държава­
та – страна по МЗП, може да определи сухо­
пътни гранични пунктове, които да развиват 
основни капацитети, предвидени в Част В от 
Приложение 1, като се вземат предвид:
a) обемът и честотата на различните 
видове международен трафик на сухо­
пътните гранични пунктове на държа­
вата – страна по МЗП, които могат да 
бъдат определени, в сравнение с други 
входни пунктове; и
b) рисковете за общественото здраве, съ­
ществуващи в районите, от които води 
началото си или през които преминава 
международният трафик, преди да дос­
тигне даден сухопътен граничен пункт.
2. Държавите – страни по МЗП, които имат 
общи граници, следва да обмислят:
a) сключване на двустранни или много­
странни споразумения или договоре­
ности относно превенцията или контрола 
на международното предаване на болести 
чрез сухопътни гранични пунктове в 
съответствие с член 57; и
b) съвместно определяне на сухопътни гра­
нични пунктове за основните капацитети 
в Част В от Приложение 1 в съответствие 
с параграф 1 от настоящия член.
Член 22. Роля на компетентните власти
1. Компетентните власти:
a) отговарят за наблюдението на багажи, 
товари, контейнери, транспортни сред­
ства, стоки, пощенски пратки и човешки 
останки, които заминават и пристигат 
от засегнатите райони, така че да се 
поддържат свободни от източници на 
инфекция или контаминация, включи­
телно вектори и резервоари;
b) гарантират, доколкото е възможно, че 
помещенията, използвани от пътниците 
на входните пунктове, се поддържат в 
добро хигиенно състояние и са сво­
бодни от източници на инфекция или 
контаминация, включително вектори и 
резервоари;
c) отговарят за надзора на всяка дерати­
зация, дезинфекция, дезинсекция или 
деконтаминация на багажи, товари, кон­
тейнери, транспортни средства, стоки, 
пощенски пратки и човешки останки 
или за санитарните мерки спрямо хора, 
както е уместно съгласно настоящите 
Правила;
d) уведомяват операторите на транспортни 
средства, колкото е възможно по-рано, 
за намерението си да приложат мерки 
за контрол на транспортното средство 
и предоставят, когато има такава въз­
можност, писмена информация относно 
методите, които ще бъдат използвани;
e) отговарят за контрола на дейностите по 
отстраняване и безопасно обезврежда­
не на всяка замърсена вода или храна, 
човешки или животински екскремен­
ти, отпадъчни води и всякакви други 
замърсени вещества от транспортното 
средство;
f) предприемат всички възможни мерки в 
съответствие с настоящите Правила за 
наблюдение и контрол на изхвърлянето 
от корабите на отпадъчни води, отпадъ­
ци, баластни води и други потенциално 
инфектирани материали, които могат да 
замърсят водите на пристанище, река, 
канал, проток, езеро или друг между­
народен воден път;
g) отговарят за надзора на доставчиците 
на услуги, свързани с пътници, багажи, 
товари, контейнери, транспортни сред­
ства, стоки, пощенски пратки и човешки 
останки на входните пунктове, включи­
телно за извършването на проверки и 
медицински прегледи, ако е необходимо;
h) разполагат с ефективни механизми за 
действие в извънредни ситуации, за да се 
справят с неочаквано събитие в областта 
на общественото здраве; и
i) съобщават на националната точка за 
контакт по МЗП за съответните мерки в 
областта на общественото здраве, пред­
приети съгласно настоящите Правила.
2. Препоръчаните от СЗО здравни мерки за 
пътници, багажи, товари, контейнери, транс­
портни средства, стоки, пощенски пратки и 
човешки останки, пристигащи от засегнатата 
област, могат да бъдат приложени отново при 
пристигането, ако има проверими индикации 
и/или доказателства, че мерките, приложени 
при заминаването от засегнатата област, не 
са били успешни.
3. Дезинсекцията, дератизацията, дезинфек­
цията, деконтаминацията и други санитарни 
процедури се извършват така, че да се избегне 
нараняване и доколкото е възможно, диском­
форт за хората или увреждане на околната 
среда по начин, който влияе на общественото 
здраве, или увреждане на багажа, товара, кон­
тейнерите, транспортните средства, стоките 
и пощенските пратки.